PolyAgent/wiki_georgian_en_parallel_20231101 huggingface dataset:
ცულთავა

ცულთავა, ცულნისკარტა — ფრინველთა გვარი ალკასებრთა ოჯახისა. მათი სხეულის სიგრძეა 30–35 სმ, მასა — 450–500 გ. მაღალი, კაშკაშა ნისკარტი გვერდებიდან ძლიერ შეკუმშულია. ზურგი შავია, სხეულის ქვედა ნაწილი — თეთრი. ფეხები ნარინჯისფერ-წითელია. კარგად დადიან, ფრენენ, ცურავენ და ყვინთავენ. იკვებებიან მცირე თევზებითა და ზღვის უხერხემლოებით. ბუდობენ ჯგუფებად ან კოლონიებად ფლატეებიან ზღვის სანაპიროებზე; ერთ კვერცხს დებენ ღრმა სოროში, რომელსაც რბილ გრუნტში თხრიან, ან ქვების ქვეშ და კლდის ნაპრალებში. გამოჩეკილი ბარტყები დაფარულია გრძელი და ხშირი ღინღლით; ბუდეს მთლიანად შებუმბლულები ტოვებენ. ატლანტის ოკეანის ჩრდილოეთი ნაწილიდან ახალ მიწამდე სანაპიროებზე ცხოვრობს პოლარული ცულნისკარტა (F. arctica), ხოლო წყნარი ოკეანის ჩრდილოეთ სანაპიროზე — წყნარი ოკეანის ცულთავა (F. corniculata).
სახეობები
გვარი მოიცავს 3 არსებულ და 1 გადაშენებულ სახეობას:
პოლარული ცულთავა, აგრეთვე პოლარული ცულნისკარტა, იგივე ცულთავა (Fratercula arctica)
ცულნისკარტა, ქოჩორა ცულნისკარტა (Fratercula cirrhata)
წყნარი ოკეანის ცულთავა (Fratercula corniculata)
Fratercula dowi
ლიტერატურა
რესურსები ინტერნეტში
კომენტარები
სქოლიო
ისმაილი

ისმაილი — აზერბაიჯანის ისმაილის რაიონის ქალაქი და ადმინისტრაციული ცენტრი, მდებარეობს კავკასიონის სამხრეთის ფერდობის ძირში, ქალაქ ბაქოდან 270 კილომეტრში და ქალაქის ჩრდილო-აღმოსავლეთით მდებარეობს მუსუსლის რკინიგზის სადგური.
ისტორია
ისმაილის რაიონის ტერიტორია ჯერ კიდევ II საუკუნის დამდეგიდან ან ძვ.წ. I საუკუნის შუა ხანებიდან ალბანეთის ნაწილი იყო. აქ, მდინარე გირდიმანჩის აუზში ჩამოყალიბდა ძლიერი გირდიმანის სახელმწიფო.
ქალაქ ისმაილის 50 მკვიდრი ყარაბაღის ომის დროს დაიღუპა, ხოლო მათგან ორს მიენიჭა ეროვნული გმირის წოდება. თავდაპირველად, რაიონის ადმინისტრაციული ცენტრი იყო სოფელ ბასგალაში და მალევე გადავიდა ქალაქ ისმაილში. ქალაქის აღმასრულებელი ხელისუფლება შეიქმნა და ფუნქციონირებს 1991 წლის ნოემბრიდან.
2009 წლის მონაცემებით, ქალაქის მოსახლეობა შეადგენდა 1,504,000 ადამიანს. მიუხედავად იმისა, რომ ისმაილის მოსახლეობის უმეტესი ნაწილი აზერბაიჯანელები არიან, აქ სხვა ეთნიკური ჯგუფებიც ცხოვრობენ კერძოდ: ლეზგები, რუსები, თათები, ქურთები და მთიელი ებრაელები.
არსებობს მსუბუქი და კვების მრეწველობის საწარმოები, ქალაქში არის ასფალტის ქარხანა, ხოლო გრანიტი იპოვნეს და დანაღმეს ახლომდებარე მთებში. ტერიტორია ძლიერია სოფლის მეურნეობაში. კოლხოსი მათ. კალინინა სოფელ ივანოვკაში განთქმულია მიღწევებით, ფართოდ არის ცნობილი აზერბაიჯანის ფარგლებს გარეთ.
ეკონომიკა
ქალაქში მეფრინველეობის ფერმა აშენდა 1978 წელს. ტერიტორია 9.7 ჰექტარია. 1986 წელს მისი საქმიანობა შეჩერდა. 2004 წლიდან ფუნქციონირებს, როგორც კერძო სექტორის საწარმო. ქარხანა აწარმოებს ქათმის ძეხვს. ამჟამად ფრინველთა რაოდენობა 60 ათასია. დასაქმებულია 75 ადამიანი. ქარხანა ფართოვდება და დაგეგმილი, პერსონალისა და თვითონ ფრინველთა რაოდენობის ზრდაც.
ქალაქში აშენდა 1989 წელს აგურის ქარხანა, დასაქმებულია 90 ადამიანი. ქარხანა აწარმოებს წელიწადში დაახლოებით 6 მილიონ ერთეულს. ისმაილში არის ასევე ხალიჩის მწარმოებელი კომპანიაც, რომელიც ეკუთვნის აზერბაიჯანის წარმოების ასოციაციას. მისი საქმიანობა დაიწყო 1984 წელს. კომპანიაში დასაქმებულია 103 ადამიანი. გარდა აგურისა და ხალიჩის მწარმოებელი ქარხნისა ქალაქში ერთ-ერთ უმნიშვნელოვანესს საწარმოს წარმოადგენს ასფალტის ქარხანა. ქალაქში მოქმედებს ასევე ფარმაცევტული კომპანია, ღვინისა და კონიაკის ქარხანა.
რესურსები ინტერნეტში
Исмаиллы в БСЭ
Исмаиллы
აზერბაიჯანი კავკასია
ფრიდრიხ III (გერმანიის იმპერია)

ფრიდრიხ III (გერმანიის იმპერია)
ფრიდრიხ III (ფრიდრიხ ვილჰელმ ნიკოლაუს კარლ ფონ ჰოენცოლერნი, გერმ. Friedrich Wilhelm Nikolaus Karl von Hohenzollern) (დ. 18 ოქტომბერი, 1831, პოტსდამი, გერმანია — გ. 15 ივნისი, 1888, პოტსდამი, გერმანია) — გერმანიის კაიზერი და პრუსიის მეფე 1888 წელს, 99 დღის განმავლობაში იყო.
ბიოგრაფია
ფრიდრიხი ჰოენცოლერნთა დინასტიის წარმომადგენელი იყო. მისი მშობლები იყვნენ კაიზერი ვილჰელმ I (1797-1888) და მისი მეუღლე აუგუსტა ფონ ზაკსენ-ვაიმარ-აიზენახი (1811-1890).
ფრიდრიმა 1858 წელს იქორწინა ბრიტანელ პრინცესა ვიქტორიაზე (1840-1901), დედოფალ ვიქტორიას (1819-1901) ასულზე.
პოლიტიკურ ასპარეზზე კრონპრინცი ფრიდრიხი მამის ვილჰელმ I-ისა და მისი კანცლერის ოტო ფონ ბისმარკის ოპოზიციაში იყო, თუმცა ამ უკანასკნელის წარმატებული საგარეო პოლიტიკის გამო ფრიდრიხის ოპოზიციონერობას დიდი რეზონანსი არ მოჰყოლია.
სამხედრო ასპარეზზე მან მონაწილეობა მიიღო პრუსია-ავსტრიის ომში, რომლის დროსაც იგი მე-2 არმიის 1-ლი კორპუსს სარდლობდა, ხოლო გერმანია-საფრანგეთის ომში კი მე-3 არმიის მთავარსარდალი იყო. ომში გამოცენილი მამაცობის გამო იგი გერმანელ ხალხში დიდი პოპულარობითა და „ომის გმირის“ სახელით სარგებლობდა. 1871 წელს ფრიდრიხი მხარს უჭერდა ბისმარკის იდეას ვილჰელმ I გერმანიის კაიზერად გამოცხადების თაობაზე და ამისკენ უბიძგა კიდეც მამას, როცა ეს უკანასკნელი ყოყმანობდა მისთვის „საყვარელ“ პრუსიის მეფის ტიტულის დათმობაზე.
1871 წლიდან ფრიდრიხ ვილჰელმის პოლიტიკური კურსი მოწინააღმდეგეთა სასტიკი კრიტიკის მიზეზი იყო. განსაკუთრებით კი მამამის, კაიზერ ვილჰელ I-ის და ოტო ფონ ბისმარკისათვის. 1878 წელს ვილჰელმ I-ზე მომხდარი ტავდასხმის შემდეგ სამეფოს საქმეებს ფრიდრიხი განაგებდა, თუმც მალევე ჩამოშორებულ იქნა ქვეყნის მართვის სადავეებს და მხოლოდ კულტურის საქმეებს თაოსნობდა. მისი მხარდაჭერით ვილჰელმ ფონ ბოდემ შეძლო ბერლინის ცნობილი მუზეუმის (დღეს „ბოდემუზეუმი“) გახსნა და 1904 წელს მას „კაიზერ ფრიდრიხის მუზეუმი“ ეწოდა.
1888 წლის 9 მარტს მამის სიკვდილის შემდეგ ფრიდრიხ ვილჰელმი გერმანიის კაიზერი და პრუსიის მეფე გახდა. ამ დროისათვის ის უკვე მძიმედ ავად იყო. 1887 წლიდან მას ყელის კიბო ჰქონდა. ფრიდრიხ III-ემ ტახტზე მხოლოდ 3 თვე დაჰყო და იმავე 1888 წელს გარდაიცვალა. 1888 წელი გერმანიის ისტორია „სამი კაიზერის წლის“ სახელით არის ცნობილი.
ფრიდრიხ III-ემ თავისი სახელით დაარღვია საღვთო რომის იმპერიის ტრადიცია (ამ უკანასკნელის მიხედვით ის ფრიდრიხ IV უნდა ყოფილიყო) და იგი პრუსიის მეფეთა თანმიმდევრობას დაუკავშირა. ამ ნაბიჯის გადადგმა მას ბისმარკმა ურჩია, რომელიც გერმანულ სამყაროში პრუსიის ჰეგემონობაზე ზრუნავდა.
რესურსები ინტერნეტში
გერმანიის იმპერატორები
პრუსიის მეფეები
დაბადებული 18 ოქტომბერი
დაბადებული 1831
გარდაცვლილი 15 ივნისი
გარდაცვლილი 1888
პარდუბიცეს რაიონი

პარდუბიცეს რაიონი — რაიონი პარდუბიცეს მხარეში, ჩეხეთში. მისი დედაქალაქია ქალაქი პრადუბიცე. რაიონის ფართობი შეადგენს 880,09 კმ²-ს. 2007 წლის მონაცემებით, მოსახლეობა შეადგენს 160 603 ადამიანს. მოსახლეობის სიმჭიდროვე კვადრატულ კილომეტრზე შეადგენს 182 ადამიანს.
იხილეთ აგრეთვე
ჩეხეთის რაიონები
ჩეხეთის რაიონები
არმიდეილი

არმიდეილი — ქალაქი ავსტრალიის ახალი სამხრეთი უელსის შტატის ტერიტორიაზე, მდებარეობს კონტინენტის აღმოსავლეთ ნაწილში, ზღვის დონიდან 980 მეტრ სიმაღლეზე. 2011 წლის აღწერის მონაცემებით ქალაქის მოსახლეობა შეადგენს 19 818 კაცს და ამ მაჩვენებლით 21-ე ადგილი უკავია ავსტრალიის ქალაქებს შორის. არმიდეილის სიახლოვეს მდებარეობს აეროპორტი. დაარსდა 1849 წელს.
დაძმობილებული ქალაქები
კანუმა, იაპონია
მოსტერტონი, ახალი ზელანდია
რესურსები ინტერნეტში
Armidale.info
Photographs of Armidale in 1994, National Library of Australia
Thrive in Armidale - Information Portal
Armidale Dumaresq Council
University of New England
The Armidale School
New England Girls' School
Tourism Info
Presbyterian Ladies College
Duval High School
Armidale High School
სქოლიო
Eter Astemirova

Eter Astemirova (born 1943), is a Georgian engineer and politician, who served as the Minister of Refugees and Accommodation in the cabinet of Zurab Zhvania from 2003 until 2005.
Born in a northern town, Astemirova studied at the Hydrometeorological Institute of Leningrad, specializing in terrestrial hydrology, while her family moved to Grozny and she started working in the Checheno-Ingush Autonomous SSR Melioration Ministry. She graduated in 1976.
From 1977 to 1978 she worked as an engineer at the Calgary Construction Research Institute.
During the war and until 1995 she was the Chairman of the Committee on Human Rights and Inter-Ethnic Relations of the Government of the Autonomous Republic of Abkhazia. Also was the head of the Georgian group of trilateral commission and prepared some documents used in the Genocide Commission. Between 1995 and 2003, she was president of the Human Rights, Inter-Ethnic Relations and Ethics Commission of the Supreme Council of Abkhazia.
Was appointed Minister on 23 December 2003 by President Mikheil Saakashvili.
In the period 2006 to 2010 she was assigned to the Embassy of Georgia in the Republic of Azerbaijan as an extraordinary and plenipotentiary ambassador.
References
1943 births
Living people
Government ministers of Georgia (country)
Women government ministers of Georgia (country)
21st-century women politicians from Georgia (country)
21st-century politicians from Georgia (country)
Abkhazian women in politics
Women diplomats from Georgia (country)
Russian State Hydrometeorological University alumni
კუზმინსკოე (ხაროვსკის რაიონი)

კუზმინსკოე (ხაროვსკის რაიონი)
კუზმინსკოე — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 27 ადამიანს შეადგენდა.
იხილეთ აგრეთვე
ხაროვსკის რაიონის დასახლებული პუნქტები
რესურსები ინტერნეტში
კუზმინსკოე — ვოლოგდის ოლქის დასახლებული პუნქტების რეესტრი
ხაროვსკის რაიონის დასახლებული პუნქტები
ჯულიანო მედიჩი

ჯულიანო მედიჩი
ჯულიანო დე’ მედიჩი (დ. 25 მარტი, 1453 — გ. 26 აპრილი, 1478) — მედიჩების დინასტიის წარმომადგენელი. ფლორენციის სენიორ პიერო მედიჩისა და ლუკრეცია ტორნაბუონის ვაჟი. ფლორენციის ჰერცოგ ლორენცო მედიჩის ძმა. რომის პაპ კლემენტ VII-ის მამა. მოკლეს პაცის შეთქმულების დროს, რომელიც მისი რძლისა და სიძის თაოსნობით მოეწყო მისი და მისი ძმის მოსაკლავად, თუმცა მისი ძმა სიკვდილს გადაურჩა.
ბიოგრაფია
ჯულიანო დაიბადა 1453 წლის 25 მარტს ფლორენციაში. იგი იყო ფლორენციის სენიორ პიერო მედიჩისა და მისი ცოლის, ლუკრეცია ტორნაბუონის უმცროსი ვაჟი. მისი უფროსი ძმა, ლორენცო ყოველთვის განსაკუთრებული გონიერებით, ერუდირებულობითა და წინდახედულობით ხასიათდებოდა, თუმცა ჯულიანო მასზე გაცილებით უფრო სპორტული და სიმპატიური იყო, რის გამოც მას „ოქროს ბიჭუნას“ ეძახდნენ.
თავდაპირველად იგეგმებოდა ჯულიანოსა და პოიმპინოს სენიორ იაკოპო IV-ის ასულ სემირამიდა არაგონას ქორწინება. ჯულიანომ მისი ცოლად შერთვის პირობაც კი დადო, თუმცა შემდგომში ნიშნობა ჩაშალა.
სემირამიდასთან ჩაშლილი ნიშნობის შემდეგ, ცნობილი გახდა მისი საიდუმლო რომანის შესახებ გენუელ დიდგვაროვან სიმონეტა ვესპუჩისთან, რომელიც მთელს იტალიაში იყო ცნობილი თავისი სილამაზით, მაგრამ ამერიგო ვესპუჩის ბიძაშვილზე იყო დაქორწინებული. ჯულიანო მას განქორწინებასაც კი სთხოვდა, თუმცა 1476 წელს სიმონეტა სრულიად მოულოდნელად დაიღუპა ტუბერკულოზით.
ამის შემდეგ მან რომანი გააჩაღა თავის საყვარელ ფიორეტა გორინთან, რომელთანაც შეეძინა თავისი პირველი და უკანასკნელი ვაჟი, სახელად ჯულიო მედიჩი, რომელიც შემდგომში მსოფლიოს ისტორიაში ერთ-ერთი ყველაზე ცნობილი რომის პაპი გახდა კლემენტ VII-ის სახელით.
მისი ვაჟის გაჩენიდან მალევე, 1478 წლის 26 აპრილს, კვირა დღეს, ფლორენციის სანტა მარია დელა ფიორეს ბაღებში მისმა რძალმა კლარისა ორსინმა და სიძემ მოაწყვეს შეთქმულება, რომელიც ისტორიაში პაცის შეთქმულების სახელითაა ცნობილი. იგი მიზნად ისახავდა ჯულიანოსა და მისი ძმის, ლორენცოს დახოცვასა და შეთქმულთა სახელმწიფო სათავეში მოსვლას. მათ მოახერხეს ჯულიანოს მოკვლა, რომელიც ბაღში სისხლისგან დაიცალა, იგი ამ დროს სულ 25 წლის იყო, ლორენცომ კი თავის გადარჩენა მოახერხა. იგი მისმა სიძემ, ფრანჩესკო პაციმ და ბერნარო ბარონსელმა მოკლეს მახვილით, რომელიც ცხრამეტჯერ გაუყარეს.
ლიტერატურა
AA. VV., Medici, Associazioni alberghi del libro d'oro, Nike edizioni 2001
M. Vannucci, I Medici. Una famiglia al potere, Roma, Newton Compton Editori, 1994
P. Ventrone (cur.), Le temps revient, 'l tempo si rinuova: feste e spettacoli nella Firenze di Lorenzo il Magnifico, Silvana, Milano 1992
J. R. Hale, Firenze e i Medici, Mursia, Milano 1980
A. Poliziano, Pactianae coniurationis commentarium, cura di A. Perosa, Padova 1958
დაბადებული 25 მარტი
დაბადებული 1453
გარდაცვლილი 26 აპრილი
გარდაცვლილი 1478
მედიჩები
იტალიელი დიდგვაროვნები
ფლორენციელები
მოკლული იტალიელები
მოკლული მონარქები
ბიძინა კულუმბეგოვი

ბიძინა კულუმბეგოვი (დ. 30 იანვარი, 1980) — ქართველი პედიატრი, ალერგოლოგი და ტელეწამყვანი.
ბიოგრაფია
დაიბადა 1980 წლის 30 იანვარს. 1999–2005 წლებში სწავლობდა თბილისის სახელმწიფო სამედიცინო უნივერსიტეტში. 2005–2008 წლებში იყო თბილისის სახელმწიფო სამედიცინო უნივერსიტეტი რეზიდენტი — პედიატრი. 2008 წელს 3-თვიანი სტაჟირება გაიარა ავსტრიის ქ. ლინცის დედათა და ბავშვთა კლინიკაში.
2008–2009 წლებში იყო ალერგიისა და იმუნოლოგიის ცენტრის უმცროსი ექიმი. 2009 წელს მიიღო სახელმწიფო სერთიფიკატი. 2010 წლიდან მუშაობს ალერგიისა და იმუნოლოგიის ცენტრში (ბავშვთა ალერგოლოგი). 2016 წლიდან იყო ტელეკომპანია „იმედის“ გადაცემა „დღის შოუ“-ს თანაწამყვანი
2002–2005 წლებში იყო თსსუ-ს (თბილისის სახელმწიფო სამედიცინო უნივერსიტეტი) ივ. თარხნიშვილის სახელობის სტუდენტთა სამეცნიერო საზოგადოების საბჭოს წევრი, პედიატრიის სექციის თავმჯდომარე; 2005-დან ევროპის ალერგიისა და კლინიკური იმუნოლოგიის აკადემიის ახალგაზრდა წევრი. 2003 წელს მიიღო მონაწილეობა ევროპის მედიკოს სტუდენტთა ასოციაციის და ივ. თარხნიშვილის სახელობის თსსუ-ს სტუდნტთა სამეცნიერო LXVI კონფერენციაზე. მიღებული აქვს პრეზიდენტის ჯილდო I ადგილისათვის. 2004 წელს, იმავე დასახელების LXVII კონფერენციაზე ისევ მიიღო პრეზიდენტის ჯილდო I ადგილისათვის.
2004 წელს მონაწილეობდა II ევროპის ასთმის კონგრესზე თბილისში. 2005 წელს გახდა საქართველოს პრეზიდენტის სტიპენდიანტი. 2005 წელს მონაწილეობა მიიღო ლეიდენის საერთაშორისო სტუდენტთა სამედიცინო კონგრესზე (ნიდერლანდები; სპიკერი); 2009 წელს — ევროპის პედიატრიული ალერგოლოგიისა და ასთმის შეხვედრაზე (ვენეცია, იტალია). 2011 წელს გახდა ევროპის რესპირაციული საზოგადოების ახალგაზრდა წევრი. 2012 წელს მონაწილეობდა ევროპის ალერგოლოგიის და კლინიკური იმულოგიის აკადემიის კონგრესზე (მილანი, იტალია); 2013 წელს — ევროპის ალერგოლოგიის და კლინიკური იმულოგიის აკადემიის კონგრესზე (კოპენჰაგენი, დანია).
2020 წლის მარტიდან ამავე წლის მაისამდე გვანცა დარასელიასთან ერთად მიჰყავდა გადაცემა „პანდემია“ რუსთავი 2-ზე.
სამეცნიერო აქტივობა
კვლევარი, პიერ-ფაბრეს ატოპიური დერმატიტის კვლევა, 2012;
მკვევარი, ფქოდის მე-3 ფაზის კვლევა, ბერინგერ ინგელჰაიმი, 2012-2013;
კვლევის კოორდინატორი, ბავშვთა ასთმის კვლევა, გლაქსო, 2013.
პუბლიკაციები
ბ. კულუმბეგოვი, „სოკოვანი ალერგენებით სენსიბილიზაცია რესპირაციული ალერგიის მქონე ბავშვებში“, 2009, ევროპის პედიატრ ალერგოლოგთა კონგრესი, ვენეცია;
ნ. სანოძე, ნ. უბერი, ე. უბერი, ბ. კულუმბეგოვი, ოქსიდაციური მეტაბოლიზმის პარამეტრები სეფსისით დაავადებულ პაცინეტებში ანემიის დროს, 2006, საქ. სამედიცინო სიახლეები;
ბ. კულუმბეგოვი, თირკმლის ქრონიკული უკმარიოსობით პაცინეტებში ანემიის კორექციის თავისებურებები, ლეიდენის სტუდენტა საერთაშორისო კოგრესი, 2005.
რესურსები ინტერნეტში
vidal.ge
სქოლიო
დაბადებული 1980
დაბადებული 30 იანვარი
საქართველოში დაბადებული ოსები
თბილისის სახელმწიფო სამედიცინო უნივერსიტეტის კურსდამთავრებულები
ქართველი ალერგოლოგები
ახვლედიანი

ახვლედიანი
საკუთარი სახელი ახვლედიანი შეიძლება აღნიშნავდეს ერთ-ერთ შემდეგ პიროვნებათაგანს:
აზიზ ახვლედიანი — ლიტერატურათმცოდნე, ფოლკლორისტი
ალექსანდრე ახვლედიანი — მეცნიერი. მშენებლობისა და სამთო მექანიკის დარგის სპეციალისტი
ალექსანდრე ახვლედიანი — საქართველოს რესპუბლიკის პირველი მოწვევის უზენაესი საბჭოს წევრი
ალექსანდრე ახვლედიანი — პოლკოვნიკი
არდევან ახვლედიანი — მეან-გინეკოლოგი
არმაზ ახვლედიანი — პოლიტიკოსი
გივი ახვლედიანი — სპორტსმენი
გიორგი ახვლედიანი — ენათმეცნიერი
გიორგი ახვლედიანი — ჟურნალისტი, პოლიტიკოსი
გიორგი ახვლედიანი — ინჟინერი, პოლიტიკოსი
გიორგი ახვლედიანი — მსახიობი
გიორგი ახვლედიანი — ნიადაგთმცოდნე
გიორგი ახვლედიანი — მწერალ აკა მორჩილაძის ნამდვილი სახელი
დავით ახვლედიანი — არქიტექტორი
დარია ახვლედიანი — მწერალი, პოეტი
დიმიტრი ახვლედიანი — ექიმი, პუბლიცისტი
ევსევი ახვლედიანი — პედაგოგი, ჟურნალისტი, სამხედრო პირი
ელენე ახვლედიანი — ფერმწერი, გრაფიკოსი, თეატრისა და კინოს მხატვარი
ერლომ ახვლედიანი — მწერალი, სცენარისტი
ვახტანგი (ახვლედიანი) — მღვდელმთავარი
ვლადიმერ ახვლედიანი — ენათმეცნიერი, ფილოლოგი
ვლადიმერ ახვლედიანი — სამხედრო პირი
თეა ახვლედიანი — დიპლომატი, საქართველოს სახელმწიფო მინისტრი შერიგებისა და სამოქალაქო თანასწორობის საკითხებში
იასონ ახვლედიანი — სამხედრო მოღვაწე, გენერალ-მაიორი
იუვენალ ახვლედიანი — სამხედრო პირი
მაია ახვლედიანი — ფილოლოგი, პოლიტიკოსი
ნიკოლოზ ახვლედიანი — ფეხბურთელი
პლატონ ახვლედიანი — მსახიობი
სოლომონ ახვლედიანი — პედაგოგი, პუბლიცისტი
ხარიტონ ახვლედიანი — ისტორიკოსი
იხილეთ აგრეთვე
ალექსანდრე ახვლედიანი (მრავალმნიშვნელოვანი)
გიორგი ახვლედიანი (მრავალმნიშვნელოვანი)
ქართული გვარები
სლაჯ-მეტალი

სლაჯ-მეტალი — მძიმე მეტალის ქვეჟანრი, რომელშიც ერთმანეთსაა შერწყმული დუმ მეტალის, ჰარდკორ პანკის, გრანჟისა და სამხრეთული როკის ელემენტები. სლაჯ-მეტალი, ჩვეულებრივ, ატონალური და აბრაზიულია, რომელშიც ხშირად შევხვდებით მყვირალა ვოკალს, ინსტრუმენტებს მძიმე დისტორშენით და მკვეთრად კონტრასტულ ტემპებს. სტილში მნიშვნელოვანი ფიგურაა ჯგუფი Melvins ვაშინგტონიდან, თუმცა მრავალი მისი ადრეული პიონერები ლუიზიანიდან იყვნენ.
სქოლიო
მძიმე მეტალის ჟანრები
Compsodrillia haliostrephis

Compsodrillia haliostrephis , common name the spindle drillia, is a species of sea snail, a marine gastropod mollusc in the family Pseudomelatomidae, the turrids and allies.
Description
The length of the shell varies between 10 mm and 25 mm.
(Original description) The pure white shell of the holotype contains 8 whorls with a glossy rounded vitreous protoconch of two whorls. The spiral sculpture resembles much as in Compsodrillia eucosmia, a line marginating the suture. There are two or three strong primaries on the upper whorls, five or six on the body whorl, and eight or ten smaller ones on the siphonal canal. The principal primaries are strongly marked and slightly swollen on the summits of the ribs. The secondary spirals, very faint or absent behind the periphery but present in the interspaces in front of it, are finer than in the C. eucosmia, and more numerous. The fasciole is wide, nearly smooth, undulated, and little excavated. The aperture is narrow and long. The notch of the aperture is shallow, the interior not lirate. The inner lip simple shows a thin callus. The siphonal canal is wide, straight and rather long;.The penultimate whorl, contains 7 ribs, narrower and less prominent, as is the varix, than in C. eucosmia
Distribution
C. haliostrephis can be found in the Gulf of Mexico, ranging from the coast of Louisiana south to Brazil.
References
Absalão, R. S.; Pimenta, A. D. & Caetano, C. H. S. 2007. Turridae (Mollusca, Neogastropoda, Conoidea) coletados no litoral sudeste do Brasil, Programa REVIZEE "Score" Central. Biociências (On-line) 13: 19-47
External links
Rosenberg, G.; Moretzsohn, F.; García, E. F. (2009). Gastropoda (Mollusca) of the Gulf of Mexico, pp. 579–699 in: Felder, D.L. and D.K. Camp (eds.), Gulf of Mexico–Origins, Waters, and Biota. Texas A&M Press, College Station, Texas
haliostrephis
Gastropods described in 1889
Pointe de Bertol

Pointe de Bertol
The Pointe de Bertol (3,499 m) is a mountain of the Swiss Pennine Alps, located south of Arolla in the canton of Valais. Its southern side overlooks the Bertol Pass.
The Bertol Hut (3,311 m) is located at the southern base of the peak.
References
External links
Pointe de Bertol on Hikr
Mountains of the Alps
Alpine three-thousanders
Mountains of Switzerland
Mountains of Valais
ვარდისფერი ბაფთა (სნუკერი)

ვარდისფერი ბაფთა (სნუკერი)
Pink Ribbon — სნუკერის პროფესიონალურ-სამოყვარულო ტურნირი. ტარდება ინგლისში, გლოსტერში. შეიქმნა 2010 წელს. ტურნირი თანხას ურიცხავს მკერდის კიბოს საქველმოქმედო ორგანიზაციებს. ყველა მოთამაშე ატარებს ვარდისფერ ბაფთას საკუთარი მხარდაჭერის გამოსახატად. მიმდინარე ჩემპიონია პიტერ ლაინსი.
გამარჯვებულები
სქოლიო
სნუკერის ტურნირები
შაჰდაღის საზაფხულო-საზამთრო ტურისტული კომპლექსი

შაჰდაღის საზაფხულო-საზამთრო ტურისტული კომპლექსი (აზერ. Şahdağ qış-yay turizm kompleksi) — სამთო-სათხილამურო კურორტი, რომელიც განლაგებულია შაჰდაღის ეროვნულ პარკში, აზერბაიჯანის გუსარის რაიონში, გუსარის რაიონული ცენტრიდან 32 კილომეტრის დაშორებით.] „შაჰდაღის“ სამთო-სათხილამურო კურორტი პირველია აზერბაიჯანის ისტორიაში. 2009 წელს დაიწყო კომპლექსის სამშენებლო სამუშაოები. იმავე წლის სექტემბერს აზერბაიჯანის რესპუბლიკის პრეზიდენტმა ჰეიდარ ალიევმა ტურიუსტულ კომპლექსს ჩაუყარა ფუნდამენტი.
ტურისტული ობიექტი განლაგებულია ზღვის დონიდან 1300-2300 მეტრის სიმაღლეზე, კომპლექსის ძირითადი ნაწილი კი – ზღვის დონიდან 1300-2300 მეტრზე. ტურისტული კომპლექსის საერთო ფართი შეადგენს 2058 ჰა. „საჰდაღი“ მუშაობს ზამთარ-ზაფხულს.
სქოლიო
გარე ბმულები
ოფიციალური ვებგვერდი
აზერბაიჯანის სპორტი
აზერბაიჯანის ტურიზმი
ჟოზეფ ფეში

ჟოზეფ ფეში
მისი უსამღვდელოესობა კარდინალი ჟოზეფ ფეში (3 იანვარი 1764, აიაჩო, კორსიკა — 13 მაისი 1839, რომი, პაპის ოლქი) — ფრანგი კარდინალი. ლიონის არქიეპისკოპოსი 1802 წლის 31 ივლისიდან. სანტა-მარია-დელა-ვიტორიას ეკლესიის მღვდელი-კარდინალი 1803 წლის 17 იანვრიდან 1822 წლის 2 დეკემბრამდე, იმავე დღიდან კომენდატორი. სან-ლორენცო-ინ-ლუჩინას ეკლესიის მღვდელი-კარდინალი 1822 წლის 2 დეკემბრიდან. კარდინალი-პროტოპრესვიტერი 1837 წლის 12 სექტემბრიდან.
ნაპოლეონის დედის ძმა, რომელიც მისი დახმარებით გახდა კარდინალი და მიიღო ლიონის არქიეპისკოპოსის კათედრა. ნაპოლეონის ომების დროს შეისყიდა 3000-მდე სურათი, რომლებმაც შექმნეს ფეშის მუზეუმის ბირთვი აიაჩოში.
რესურსები ინტერნეტში
Ausführliche Biografie von Kardinal Fesch in Catholic Encyclopedia
Das Fesch-Museum auf Korsika
ფრანგი კარდინალები
ფრანგი კოლექციონერები
ლიონის არქიეპისკოპოსები
ბონაპარტები
დაბადებული 1764
გარდაცვლილი 1839
ნიკო ვახანია

ნიკო ვახანია
ნიკოლოზ ნიკოს ძე ვახანია (დ. 28 აგვისტო, 1930, ქუთაისი, საქართველოს სსრ — გ. 23 ივლისი, 2014, თბილისი, საქართველო) — ქართველი მათემატიკოსი და ალბათისტი. ფიზიკა-მათემატიკის მეცნიერებათა დოქტორი (1970), პროფესორი (1971), საქართველოს მეცნიერებათა ეროვნული აკადემიის წევრ-კორესპონდენტი (1988), აკადემიკოსი (2001); საქართველოს მეცნიერებათა აკადემიის ნ. მუსხელიშვილის სახელობის გამოთვლითი მათემატიკის ინსტიტუტის ალბათობის თეორიისა და ფუნქციური ანალიზის განყოფილების გამგე (1961-დან); ამავე ინსტიტუტის დირექტორი (1978-2006); ინსტიტუტის სამეცნიერო საბჭოს თავმჯდომარე (2008 - 2013); თბილისის სახელმწიფო უნივერსიტეტის კიბერნეტიკისა და გამოყენებითი მათემატიკის ფაკულტეტის დეკანი (1970 - 73); თსუ შემთხვევით პროცესთა თეორიის კათედრის გამგე (1964 - 2006); საქართველოს მეცნიერებათა აკადემიის მათემატიკის და ფიზიკის განყოფილების აკადემიკოს-მდივნის მოადგილე; საქართველოს ცენტრალური საარჩევნო კომისიის წევრი (2003 - 2006); საქართველოს და უცხოეთის სამეცნიერო საზოგადოებების ჟურნალებისა და გამოცემების სარედაქციო კოლეგიების წევრი; ენციკლოპედია "საქართველოს" მთავრი სამეცნიერო-საკონსულტაციო საბჭოს თავმჯდომარე (1992-დან); გამოთვლითი მათემატიკის საერთაშორისო საკოორდინაციო კომიტეტის წევრი; საერთაშორისო ინოვაციის ფონდის წევრი; საერთაშორისო სტატისტიკური ინსტიტუტის წევრი; ნაციონალური გეოგრაფიის საზოგადოების წევრი.
ნიკო ვახანიას ძირითადი შრომები ეხება ალბათობის თეორიისა და ფუნქციური ანალიზის, აგრეთვე გამოთვლითი მათემატიკის დიფერენციალურ განტოლებათა თეორიის პრობლემებს. გამოქვეყნებული აქვს ორი მონოგრაფია: "ალბათური განაწილებები წრფივ სივრცეებში" (1971, თბილისი, რუსულ ენაზე), "ალბათური განაწილებები ბანახის სივრცეებში" (მოსკოვი, 1985, რუსულ ენაზე. ამ დარგის ერთ-ერთი ყველაზე ციტირებული ნაშრომი). ორივე მონოგრაფია თარგმნილია ინგლისურ ენაზე და გამოქვეყნდა "ნორთ ჰოლანდისა" და "რეიდელის" გამომცემლობების მიერ (1981, 1987).
ჯილდოები: ნ. მუსხელიშვილისა (1992) და ა. რაზმაძის (2003) სახელობის პრემიები; ივანე ჯავახიშვილის ორი მედალი (1976, 2000); ღირსების ორდენი (2000).
ლიტერატურა
К Юбилею Н.Н. Вахания "Теориа Вероятностей и ее применения" (2005, Москва)
ვინ ვინ არის საქართველოში (1996-97, 1998-99, 2006, 2009)
თბილისი, ენციკლოპედია (2002)
საქართველო. ენციკლოპედია (ტ-3, 2014)
რესურსები ინტერნეტში
საქართველოს მეცნიერებათა ეროვნული აკადემიის საიტი
საიუბილეო კრებული
საქართველოს მეცნიერებათა ეროვნული აკადემიის აკადემიკოსები
ქართველი მათემატიკოსები
ალანდის კუნძულების მუნიციპალიტეტები

ალანდის კუნძულების მუნიციპალიტეტები
ალანდის კუნძულების რეგიონი 3 ქვერეგიონს მოიცავს, რომლებიც 16 მუნიციპალიტეტად იყოფა.
არქიპელაგი
ლანდსბიგდი (ალანდი)
მარიეჰამნის ქვერეგიონი
იხილეთ აგრეთვე
ალანდის კუნძულების პოლიტიკა
ალანდის კუნძულების მთავრობა
ალანდის კუნძულების პარლამენტი
რესურსები ინტერნეტში
The official ÅSUB website
ალანდის კუნძულების მუნიციპალიტეტები
NGC 912

NGC 912 — გალაქტიკა ანდრომედას თანავარსკვლავედში. აღმოჩენის თარიღია 1878 წლის 30 ნოემბერი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
ანდრომედას თანავარსკვლავედი